Тоқаев: Қазақтілді БАҚ-тың сапасын арттыру керек
"Тоқаев: Қазақтілді БАҚ-тың сапасын арттыру керек" | "https://abai.kz/post/129051"
TITLE: Тоқаев: Қазақтілді БАҚ-тың сапасын арттыру керек
URL: https://abai.kz/post/129051
META: "Тоқаев: Қазақтілді БАҚ-тың сапасын арттыру керек" | "https://abai.kz/post/129051"
DATE: 24.02.2021
AUTHOR(s): Abai.kz
TOTAL WORDS: 108
TEXT: Мемлекет басшысы Ұлттық қоғамдық сенім кеңесінің мүшелері Рахым Ошақбаевпен және Қанат Сахарияновпен кездесу өткізді. Бұл туралы Ақорданың ресми сайты хабарлады. «Талап» қолданбалы зерттеулер орталығының директоры Рахым Ошақбаев Президентке өзі басқарып отырған орталықтың жұмысы туралы айтты, сондай-ақ, отандық аналитикалық орталықтарды дамыту жөніндегі ұсыныстарын ортаға салды. Бұдан бөлек Мемлекет басшысына жаһандық компаниялармен арадағы ынтымақтастықтың негізінде инвестиция тарту жолдарын, сондай-ақ, ақша-кредит саясатын жетілдіруге бағытталған ұсыныстар таныстырылды. Atameken Business телеарнасының бас директоры Қанат Сахарияновпен әңгімелесу барысында қазақстандық бұқаралық ақпарат құралдарының бәсекеге қабілеттілігін нығайту, ақпараттық саясат саласын реттейтін заңнаманы  дамыту мәселелері қарастырылды. Қасым-Жомарт Тоқаев мемлекеттің отандық масс-медиаға қолдау көрсете беретініне тоқталып, контент сапасын арттыру және қазақтілді БАҚ-тың бәсекеге қабілеттілігін күшейту қажеттігін айтты. Abai.kz
